**Bord Stiúrtha Gaelscoileanna Teo. 2014/2015: Foirm Ainmniúcháin**

Tá sé rí-thábhachtach go n-aontófaí leis an t-ainmneoir go bhfuil siad sásta go n-ainmneofaí iad. Ní gá duine a ainmniú i ngach cás.

|  |  |  |  |
| --- | --- | --- | --- |
| Oifig | Ainm | Scoil | Fón teagmhála |
| Uachtarán |  |  |  |
| Leas-Uachtarán |  |  |  |
| Rúnaí |  |  |  |
| Leas-Rúnaí |  |  |  |
| Cisteoir |  |  |  |
| Oif. Caidrimh Phoiblí |  |  |  |
| Oif. Polasaí agus Pleanála |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |
| Gnáth-Stiúrthóir |  |  |  |

Molta ag: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Cuiditheoir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ainm na Scoile: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seol ar ais roimh an **10ú Deireadh Fómhair 2014** chuig [oifig@gaelscoileanna.ie](mailto:oifig@gaelscoileanna.ie) nó sa phost chuig:

An Rúnaí, Gaelscoileanna Teo., Halla Naomh Pádraig, Institiúid Oideachais Marino, Ascaill Uí Ghríofa, Baile Átha Cliath 9.

**Ainmniúchán a Dhéanamh ag Cruinniú Chinn Bliana Gaelscoileanna Teo.**

Bíodh glór agat agus tapaigh an deis ainmniúchán a dhéanamh agus suí ar bhord stiúrtha náisiúnta chun an réamhscolaíocht, bunscolaíocht agus iarbhunscolaíocht lán-Ghaeilge a fhorbairt.

**Cad is ainmniúchán ann?**

Is éard is ainmniúchán ann ná moladh ó chomhalta maidir le ballraíocht ar bhord stiúrtha Gaelscoileanna Teo. Is comhaltaí iad na scoileanna atá cláraithe le Gaelscoileanna Teo. agus is iad na comhaltaí a thoghann na hoifigigh agus baill an bhoird stiúrtha ag Cruinniú Chinn Bliana na heagraíochta. Is féidir clárú trí glaoch a chur ar 01-8535195 nó ríomhphost a sheoladh chuig [oifig@gaelscoileanna.ie](mailto:oifig@gaelscoileanna.ie). Tá seachtar n-oifigeach (An tUachtarán ina measc a bhfuil téarma dhá bhliain acu) agus suas le 13 ball ceadaithe ar an mbord a bhféadfaí bheith comhdhéanta de thuismitheoirí, mhúinteoirí agus baill de bhoird bhainistíochta sna scoileanna lán‑Ghaeilge.

**Cad is fiú ainmniúchán a dhéanamh?**

Is eagraíocht dhaonlathach í Gaelscoileanna Teo. agus tá sé rí-thábhachtach go mbeadh bord stiúrtha aici atá ionadaíoch ar a comhaltaí; sé sin, na scoileanna lán-Ghaeilge ag an mbun agus iar-bhunleibhéal. Tagann an bord stiúrtha le chéile go míosúil i rith na scoilbhliana le treoir agus tacaíocht a thabhairt d’fheidhmeannaigh na heagraíochta le go bhfeidhmeodh sí go héifeachtach ar son na hearnála. Tá deis ag gach scoil a chláraíonn leis an eagraíocht ainmniúcháin a dhéanamh don bhord stiúrtha agus is féidir le scoileanna a rogha ionadaí a ainmniú (idir tuismitheoirí, foireann scoile, baill de bhoird bhainistíochta nó eile). Is féidir le haon scoil atá ag múineadh trí mheán na Gaeilge sna 32 contae ballraíocht a ghlacadh leis an eagraíocht agus ainmniúchán a dhéanamh don bhord stiúrtha.

**Conas a dhéantar ainmniúchán?**

Le hainmniúchán a dhéanamh, ní gá ach foirm shimplí a chomhlánú agus a sheoladh ar ríomhphost chuig [oifig@gaelscoileanna.ie](mailto:oifig@gaelscoileanna.ie) nó sa phost chuig Gaelscoileanna Teo. Tá cóip den fhoirm ar fáil ó phríomhoide na scoile agus tá sé ar fáil le híoslódáil ó [www.gaelscoileanna.ie](http://www.gaelscoileanna.ie). **Tá sé rí-thábhachtach go n-aontófaí leis an t-ainmneoir go bhfuil siad sásta go n-ainmneofaí iad** agus ní gá ainmniúchán a dhéanamh do gach áit ar an mbord. **An spriocdháta d’fhoirmeacha comhlánaithe do CCB 2014 ná an 10 Deireadh Fómhair 2014**. Ní ghlacfar le hainmniúcháin tar éis an spriocdháta.

**Toghchán ag an gCruinniú Chinn Bliana**

* Ní chuirfear aon ainm ar aghaidh ar an lá mura bhfuil glactha ag an duine leis an ainmniúchán roimh ré.
* Faigheann gach scoil atá cláraithe trí vóta, ach bíonn orthu freastal ar an gCruinniú Cinn Bliana chun na vótaí seo a chaitheamh. Tá vóta ag gach ball den Bhord Stiúrtha, fiú agus iad ag éirí as ag an gCruinniú Cinn Bliana sin.
* Bíonn vóta rúnda má tá níos mó ná ainm amháin luaite le haon phost ar leith. Mura bhfuil ach ainm amháin don phost agus an duine sásta glacadh leis an ainmniúchán, toghfar go huathoibritheach é/í. Toghfar an tUachtarán agus na hOifigigh le móramh simplí ach 50% ar a laghad de na vótaí a chaitear a bheith ag iarrthóir. Is trí vóta rúnda a thoghfar Uachtarán na heagraíochta agus baill an Bhoird Stiúrtha.
* Ní thagann post an Uachtaráin aníos ach gach dara bliain. Toghfar baill eile an Bhoird Stiúrtha go bliantúil.